Сярод разнастайнасці форм работы з педагагічным калектывам у нашай установе адукацыі пры правядзенні педагагічных і метадычных нарад перавага аддаецца кругламу сталу. Такая форма арганізацыі абмену думкамі дазваляе ўсебакова разгледзець розныя пытанні, даць удзельнікам магчымасць выказаць свой пункт гледжання на праблему, якая абмяркоўваецца, выпрацаваць агульнае меркаванне і прыняць сумесныя рашэнні. Для падрыхтоўкі загадзя адбіраюцца важныя і цікавыя пытанні, літаратура, якія прапануюцца педагогам для вывучэння і наступнага абмеркавання. Педагогі знаёмяцца з рознымі падыходамі, абдумваюць свой пункт гледжання па гэтым пытанні (тэме), маюць магчымасць абмяняцца меркаваннямі з калегамі. Напрыклад, пры правядзенні педагагічнага савета “Педагогіка падтрымкі дзіцяці і працэс яго развіцця ў сістэме асобасна арыентаванага навучання” педагогам былі прапанаваны наступныя пытанні для абмеркавання: